**B. Osobitná časť**

**K článku I.**

**K bodu 1**

Mení sa doterajšie znenie požiadaviek na množiteľské porasty viniča, pričom sa nahrádzajú novými textami v súlade s podmienkami vykonávania, pokiaľ ide o ochranné opatrenia proti škodcom rastlín tak, že sa ustanovujú podrobnosti pre podmienky týkajúce sa pestovateľského porastu aj podľa kategórii.

**K bodu 2**

Vypúšťajú sa doterajšie texty pre zisťovanie prítomnosti škodlivých organizmov ustanovených vo všeobecných požiadavkách na množiteľský materiál viniča a nahrádzajú sa novými textami v súlade s podmienkami vykonávania, pokiaľ ide o ochranné opatrenia proti škodcom rastlín.

**K bodu 3**

Zoznam prebraných právne záväzných aktov Európskej Únie sa dopĺňa nový bod, v ktorom sa uvádza vykonávacia smernica (EÚ) 2020/177 .

**K článku II.**

Dátum nadobudnutia účinnosti návrhu nariadenia vlády sa ustanovuje na 1. júla 2020 tak, aby nariadenie vlády nadobudlo účinnosť čo najskôr s ohľadom na dátum určený na prebratie vykonávacej smernice (EÚ) 2020/177.